**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**Стратегическӧя планируйтан юалӧмъяс серти**

**Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося кӧч тӧлысь 22 лунӧ

**1 статья.** Пыртны «Коми Республикаса Каналан Сӧвет йылысь» Коми Республикаса Оланпаслӧн 20 статьяӧ (Коми Республикаса канму власьт органъяслӧн индӧд-тшӧктӧмъяс, 2010, 44 №, 1023 ст.; 2011, 36 №, 913 ст.; 2012, 31 №, 694 ст.; 2013, 5 №, 110 ст.; 11 №, 232 ст.; 32 №, 592 ст.; 2014, 27 №, 519 ст.; 2015, 8 №, 89 ст.; 20 №, 249 ст.; 23 №, 329 ст.; 2016, 4 №, 54 ст.; 12 №, 154 ст.; 2018, 4 №, 65 ст.; 10 №, 173 ст.; 16 №, 277 ст.; 2021, 10 №, 203 ст.; 22 №, 405 ст.; 2022, 10 №, 154 ст.) татшӧм вежсьӧмъяс:

1. 1 юкӧнса 4 пункт киритны.

2. 11 юкӧнын:

1) 2 пунктын «1 юкӧнса 2 да 4 пунктъясӧн урчитӧм отчётъяс» кывъяс вежны «1 юкӧнса 2 пунктӧн урчитӧм отчёт» кывъясӧн;

2) 3 да 4 пунктъяс «1 юкӧнса» кывъяс бӧрын содтыны «тайӧ статьялӧн» кывъяс.

**2 статья.** Пыртны «Коми Республикаын стратегическӧя планируйтӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2015, 11 №, 147 ст.; 2016, 12 №, 154 ст.; 2018, 10 №, 173 ст.; 2019, 20 №, 300 ст.) татшӧм вежсьӧмъяс:

1. 4 статьяса 4 пунктын «и Коми Республикаса Юралысьӧн артмӧдӧм Коми Республикаса канму органъяс» кывъяс киритны.

2. 5 статьяын:

1) 1 юкӧнын:

а) 1 пункт гижны тадзи:

«1) збыльмӧдӧ Коми Республикаын стратегическӧя планируйтан юкӧнын оланпас боксянь ладмӧдӧмсӧ, сы лыдын Коми Республикаын стратегическӧя планируйтӧмсӧ збыльмӧдан пӧрадок вынсьӧдӧм серти;»;

б) 3 пункт гижны тадзи:

«3) збыльмӧдӧ мукӧд уджмог, кутшӧмъясӧс урчитӧма Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн.»;

2) 3 юкӧнса 21 пункт гижны тадзи:

«21) котыртӧ да збыльмӧдӧ Коми Республикаын стратегическӧя планируйтӧмсӧ;»;

3) 4 юкӧнса медводдза абзацын «да Коми Республикаса Юралысьӧн артмӧдӧм Коми Республикаса канму органъяс» кывъяс киритны.

3. 7 статьяса 2 да 3 юкӧнъясын «либӧ Коми Республикаса Юралысьӧн артмӧдӧм Коми Республикаса канму органъяс» кывъяс лӧсялана вежлӧгын киритны.

4. 15 статьяын:

1) 3 да 4 юкӧнъяс гижны тадзи:

«3. Документъясӧн, кӧні петкӧдлӧма Коми Республикаса стратегическӧя планируйтан документъяс збыльмӧдӧм бӧрся мониторинг нуӧдан бӧртасъяссӧ, лоӧны Коми Республикаса Веськӧдлан котырлӧн уджын бӧртасъяс йылысь быдвося отчёт да Коми Республикаса канму уджтасъяс збыльмӧданног йылысь да налысь окталунсӧ донъялӧм йылысь ӧтвывтӧм вося доклад, кутшӧмӧс сетӧма Коми Республикаса Каналан Сӧветӧ Россия Федерацияса оланпастэчас да Коми Республикаса оланпастэчас серти.

4. Коми Республикаса Веськӧдлан котыр индӧ Коми Республикаса Каналан Сӧветӧ Коми Республикаса Веськӧдлан котырлӧн уджын бӧртасъяс йылысь быдвося отчёт дасьтан да сетан пӧрадоксӧ, кадколастъяссӧ.»;

2) 6 юкӧнын «да Коми Республикаса Юралысьӧн артмӧдӧм Коми Республикаса канму органъяс» кывъяс киритны.

5. 16 статьяса 2 юкӧнын «либӧ Коми Республикаса Юралысьӧн артмӧдӧм Коми Республикаса канму орган» кывъяс киритны.

6. 17 статьяса 5 да 6 юкӧнъяс гижны тадзи:

«5. Коми Республикаса Веськӧдлан котыр дасьтӧ Коми Республикаӧс социальнӧй да экономика боксянь сӧвмӧдан стратегия збыльмӧдан мероприятиеяслысь план олӧмӧ пӧртанног йылысь быдвося отчёт.

6. Коми Республикаса Веськӧдлан котыр индӧ Коми Республикаӧс социальнӧй да экономика боксянь сӧвмӧдан стратегия збыльмӧдан мероприятиеяслысь план олӧмӧ пӧртанног йылысь быдвося отчёт дасьтан пӧрадоксӧ да кадколастъяссӧ.».

**3 статья.** Тайӧ Оланпас вынсялӧ сійӧс официальнӧя йӧзӧдан лунсянь дас лун кольӧм бӧрын, положениеяс кындзи, кутшӧмъяс серти тайӧ статьяӧн урчитӧма мӧд вынсялан кадколаст.

Тайӧ Оланпасын 2 статьялӧн 2 пунктса 2 пунктув вынсялӧ 2023 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося кӧч тӧлысь 28 лун

80-РЗ №